title: 2019 m. vasario 20 d. Komisijos įgyvendinimo reglamentas (ES) 2019/302, kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
22.2.2019

                  LT

                  Europos Sąjungos oficialusis leidinys

                  L 51/3

         KOMISIJOS ĮGYVENDINIMO REGLAMENTAS (ES) 2019/302
         2019 m. vasario 20 d.
         kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
         kadangi:

                     (1)

                     Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

                     (2)

                     iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

                     (3)

                     Reglamentas (EB) Nr. 1484/95 turėtų būti atitinkamai iš dalies pakeistas;

                     (4)

                     siekiant užtikrinti, kad ši priemonė būtų taikoma kuo greičiau pateikus atnaujintus duomenis, šis reglamentas turėtų įsigalioti jo paskelbimo dieną,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1484/95 I priedas pakeičiamas šio reglamento priedo tekstu.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 20 d.

                  Komisijos vardu

                  Pirmininko pavedimu

               Jerzy PLEWA

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  OL L 150, 2014 5 20, p. 1.

            (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

            PRIEDAS

                     „I PRIEDAS

                                 KN kodas

                                 Prekių aprašymas

                                 Tipinė kaina
                                 (EUR/100 kg)

                                 3 straipsnyje nurodytas užstatas
                                 (EUR/100 kg)

                                 Kilmės šalis (1)

                                 0207 12 90

                                 Užšaldytos Gallus domesticus rūšies paukščių skerdenėlės, vadinamos „65 % viščiukas“

                                 121,0

                                 0

                                 AR

                                 0207 14 10

                                 Užšaldytos Gallus domesticus rūšies paukščių skerdenėlių dalys be kaulų

                                 242,1

                                 17

                                 AR

                                 215,0

                                 26

                                 BR

                                 311,4

                                 0

                                 CL

                                 239,2

                                 18

                                 TH

                                 0207 27 10

                                 Užšaldytos kalakutų skerdenėlių dalys be kaulų

                                 342,1

                                 0

                                 BR

                                 354,5

                                 0

                                 CL

                                 1602 32 11

                                 Nevirti ir nekepti gaminiai iš Gallus domesticus rūšies paukščių (vištų ir gaidžių)

                                 264,4

                                 7

                                 BR

               “

               (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7).


title: 2019 m. vasario 27 d. Komisijos įgyvendinimo reglamentas (ES) 2019/336, kuriuo dėl ataskaitą rengiančios valstybės narės, atliekančios 1-metilciklopropeno, famoksadono, mankozebo, metiokarbo, metoksifenozido, pirimikarbo, metilpirimifoso ir tiakloprido vertinimą, iš dalies keičiami Reglamentas (ES) Nr. 1141/2010 ir Įgyvendinimo reglamentas (ES) Nr. 686/2012 (Tekstas svarbus EEE.)

text:
28.2.2019

                  LT

                  Europos Sąjungos oficialusis leidinys

                  L 60/8

         KOMISIJOS ĮGYVENDINIMO REGLAMENTAS (ES) 2019/336
         2019 m. vasario 27 d.
         kuriuo dėl ataskaitą rengiančios valstybės narės, atliekančios 1-metilciklopropeno, famoksadono, mankozebo, metiokarbo, metoksifenozido, pirimikarbo, metilpirimifoso ir tiakloprido vertinimą, iš dalies keičiami Reglamentas (ES) Nr. 1141/2010 ir Įgyvendinimo reglamentas (ES) Nr. 686/2012
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 19 straipsnį,
         kadangi:

                     (1)

                     Komisijos įgyvendinimo reglamentu (ES) Nr. 686/2012 (2) ir Komisijos reglamentu (ES) Nr. 141/2010 (3) Jungtinė Karalystė paskirta ataskaitą rengiančia valstybe nare, įgaliota atlikti augalų apsaugos produktuose esančių tam tikrų veikliųjų medžiagų vertinimą;

                     (2)

                     2017 m. kovo 29 d. Jungtinė Karalystė pranešė apie savo ketinimą išstoti iš Sąjungos pagal Europos Sąjungos sutarties 50 straipsnį. Jei Europos Vadovų Taryba, susitarusi su Jungtine Karalyste, vieningai nenuspręs pratęsti termino, Sutartys Jungtinei Karalystei nustos galioti nuo Susitarimo dėl išstojimo įsigaliojimo dienos arba, jei tokio susitarimo nėra, praėjus dvejiems metams po to pranešimo gavimo, t. y. nuo 2019 m. kovo 30 d.;

                     (3)

                     Susitarimo dėl išstojimo projekte, dėl kurio susitarė derybininkai ir kurį patvirtino Europos Vadovų Taryba (Europos Sąjungos sutarties 50 straipsnis), nustatyta Sąjungos teisės nuostatų taikymo Jungtinei Karalystei ir joje tvarka pereinamuoju laikotarpiu po to, kai Sutartys Jungtinei Karalystei ir joje nustos galioti. Jei tas susitarimas įsigalios, Sąjungos augalų apsaugos produktų srities teisės aktai bus taikomi Jungtinei Karalystei ir joje pereinamuoju laikotarpiu pagal tą susitarimą ir nustos galioti to laikotarpio pabaigoje. Tačiau, net jei Susitarimą dėl išstojimo ratifikuos ES ir Jungtinė Karalystė, pereinamuoju laikotarpiu Jungtinė Karalystė neturi vykdyti Sąjungos lygmens arba kartu veikiančių valstybių narių lygmens pagrindinės rizikos vertinimo, patikrinimo, patvirtinimo ar autorizacijos institucijos funkcijų, kaip, be kita ko, nurodyta Reglamente (EB) Nr. 1107/2009;

                     (4)

                     todėl kitos valstybės narės turi būti įgaliotos atlikti tuos veikliųjų medžiagų vertinimus, kurių ataskaitas rengianti valstybė narė buvo Jungtinė Karalystė ir kurių atžvilgiu sprendimo dėl patvirtinimo atnaujinimo, kaip numatoma, nebus priimta iki 2019 m. kovo 30 d. Atitinkamos veikliosios medžiagos yra 1-metilciklopropenas, famoksadonas, mankozebas, metiokarbas, metoksifenozidas, pirimikarbas, metilpirimifosas ir tiaklopridas;

                     (5)

                     įgaliojant valstybes nares turėtų būti užtikrinta atsakomybės ir darbo tarp valstybių narių paskirstymo pusiausvyra;

                     (6)

                     kadangi atitinkamų veikliųjų medžiagų vertinimas yra pažengęs, o darbas, kurį reikia atlikti, turėtų būti nedidelis, šiam vertinimui neturėtų būti paskirta kita bendrai ataskaitą rengianti valstybė narė;

                     (7)

                     todėl Įgyvendinimo reglamentas (ES) Nr. 686/2012 ir Reglamentas (ES) Nr. 1141/2010 turėtų būti atitinkamai iš dalies pakeisti;

                     (8)

                     šis reglamentas turėtų būti taikomas nuo 2019 m. kovo 30 d. Tačiau jei Europos Sąjungos sutarties 50 straipsnio 3 dalyje nurodytas dvejų metų laikotarpis pratęsiamas, šis reglamentas turėtų būti taikomas nuo kitos dienos po to, kai augalų apsaugos produktų srities teisės aktai nustoja būti taikomi Jungtinei Karalystei ir joje, nes, remiantis Tarybos reglamento (EEB, Euratomas) Nr. 1182/71 (4) 4 straipsnio 3 dalimi, teisės aktų taikymo nutraukimas, nustatytas tam tikrą dieną, įvyksta pasibaigus tos dienos paskutinei valandai;

                     (9)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamentas (ES) Nr. 686/2012 iš dalies keičiamas pagal šio reglamento I priedą.

            2 straipsnis
            Reglamentas (ES) Nr. 1141/2010 iš dalies keičiamas pagal šio reglamento II priedą.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Jis taikomas nuo 2019 m. kovo 30 d.
            Tačiau tuo atveju, jei buvo priimtas sprendimas pratęsti Europos Sąjungos sutarties 50 straipsnio 3 dalyje nurodytą dvejų metų laikotarpį, šis reglamentas taikomas nuo kitos dienos po to, kai augalų apsaugos produktų srities teisės aktai nustoja galioti Jungtinei Karalystei ir joje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 27 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  2012 m. liepos 26 d. Komisijos įgyvendinimo reglamentas (ES) Nr. 686/2012, kuriuo valstybės narės įgaliojamos atlikti veikliųjų medžiagų vertinimą, reikalingą patvirtinimui atnaujinti (OL L 200, 2012 7 27, p. 5).

            (3)  2010 m. gruodžio 7 d. Komisijos reglamentas (ES) Nr. 1141/2010, kuriuo nustatomi antrosios grupės veikliųjų medžiagų įrašų Tarybos direktyvos 91/414/EEB I priede galiojimo pratęsimo tvarka ir tų medžiagų sąrašas (OL L 322, 2010 12 8, p. 10).

            (4)  1971 m. birželio 3 d. Tarybos reglamentas (EEB, Euratomas) Nr. 1182/71, nustatantis terminams, datoms ir laikotarpiams taikytinas taisykles (OL L 124, 1971 6 8, p. 1).

            I PRIEDAS
            Įgyvendinimo reglamento (ES) Nr. 686/2012 priedo A dalis iš dalies keičiamas taip:

                        a)

                        1-metilciklopropenui skirtas įrašas pakeičiamas taip:

                                    Veiklioji medžiaga

                                    Ataskaitą rengianti valstybė narė

                                    Bendrai ataskaitą rengianti valstybė narė

                                    „1-metilciklopropenas

                                    NL“

                        b)

                        mankozebui skirtas įrašas pakeičiamas taip:

                                    Veiklioji medžiaga

                                    Ataskaitą rengianti valstybė narė

                                    Bendrai ataskaitą rengianti valstybė narė

                                    „Mankozebas

                                    EL“

                        c)

                        metiokarbui skirtas įrašas pakeičiamas taip:

                                    Veiklioji medžiaga

                                    Ataskaitą rengianti valstybė narė

                                    Bendrai ataskaitą rengianti valstybė narė

                                    „Metiokarbas

                                    DE“

                        d)

                        metoksifenozidui skirtas įrašas pakeičiamas taip:

                                    Veiklioji medžiaga

                                    Ataskaitą rengianti valstybė narė

                                    Bendrai ataskaitą rengianti valstybė narė

                                    „Metoksifenozidas

                                    SK“

                        e)

                        pirimikarbui skirtas įrašas pakeičiamas taip:

                                    Veiklioji medžiaga

                                    Ataskaitą rengianti valstybė narė

                                    Bendrai ataskaitą rengianti valstybė narė

                                    „Pirimikarbas

                                    SE“

                        f)

                        metilpirimifosui skirtas įrašas pakeičiamas taip:

                                    Veiklioji medžiaga

                                    Ataskaitą rengianti valstybė narė

                                    Bendrai ataskaitą rengianti valstybė narė

                                    „Metilpirimifosas

                                    FR“

                        g)

                        tiaklopridui skirtas įrašas pakeičiamas taip:

                                    Veiklioji medžiaga

                                    Ataskaitą rengianti valstybė narė

                                    Bendrai ataskaitą rengianti valstybė narė

                                    „Tiaklopridas

                                    DE“

            II PRIEDAS
            Reglamento (ES) Nr. 1141/2010 I priede famoksadonui skirtas įrašas pakeičiamas taip:

                           A skiltis

                           B skiltis

                           C skiltis

                           D skiltis

                           „Famoksadonas

                           2012

                           FI

                           2012 m. rugpjūčio 31 d.“


title: 2019 m. vasario 27 d. Komisijos įgyvendinimo reglamentas (ES) 2019/337, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga mefentriflukonazolas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE.)

text:
28.2.2019

                  LT

                  Europos Sąjungos oficialusis leidinys

                  L 60/12

         KOMISIJOS ĮGYVENDINIMO REGLAMENTAS (ES) 2019/337
         2019 m. vasario 27 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga mefentriflukonazolas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį,
         kadangi:

                     (1)

                     pagal Reglamento (EB) Nr. 1107/2009 7 straipsnio 1 dalį 2016 m. vasario 29 d. bendrovė „BASF Agro B.V.“ pateikė Jungtinei Karalystei paraišką patvirtinti veikliąją medžiagą mefentriflukonazolą;

                     (2)

                     pagal Reglamento (EB) Nr. 1107/2009 9 straipsnio 3 dalį Jungtinė Karalystė kaip valstybė narė ataskaitos rengėja 2016 m. kovo 30 d. pranešė pareiškėjui, kitoms valstybėms narėms, Komisijai ir Europos maisto saugos tarnybai (toliau – Tarnyba) apie paraiškos priimtinumą;

                     (3)

                     2017 m. balandžio 25 d. valstybė narė ataskaitos rengėja pateikė Komisijai vertinimo ataskaitos projektą (kopiją – Tarnybai), kuriame vertinama, ar galima manyti, kad veiklioji medžiaga atitinka Reglamento (EB) Nr. 1107/2009 4 straipsnyje nustatytus patvirtinimo kriterijus;

                     (4)

                     Tarnyba laikėsi Reglamento (EB) Nr. 1107/2009 12 straipsnio 1 dalies nuostatų. Pagal Reglamento (EB) Nr. 1107/2009 12 straipsnio 3 dalį ji paprašė pareiškėjo valstybėms narėms, Komisijai ir Tarnybai pateikti papildomos informacijos. 2018 m. vasario 1 d. valstybė narė ataskaitos rengėja atnaujintos vertinimo ataskaitos projekto forma pateikė Tarnybai papildomos informacijos vertinimą;

                     (5)

                     2018 m. liepos 5 d. Tarnyba pareiškėjui, valstybėms narėms ir Komisijai pranešė savo išvadą (2) dėl to, ar galima manyti, kad veiklioji medžiaga mefentriflukonazolas atitinka Reglamento (EB) Nr. 1107/2009 4 straipsnyje nustatytus patvirtinimo kriterijus. Tarnyba suteikė visuomenei galimybę susipažinti su šia išvada;

                     (6)

                     dėl naujų endokrininės sistemos ardomųjų savybių nustatymo kriterijų, nustatytų Komisijos reglamentu (ES) 2018/605 (3), taikomu nuo 2018 m. lapkričio 10 d., ir remiantis bendromis endokrininę sistemą ardančių medžiagų nustatymo gairėmis (4), Tarnybos išvadoje teigiama, kad nėra tikėtina, kad mefentriflukonazolas yra endokrininę sistemą ardanti medžiaga ir pasižymi estrogeniniu, androgeniniu, tiroidiniu ir steroidiniu veikimo būdu. Be to, remiantis turimais įrodymais ir atsižvelgiant į endokrininę sistemą ardančių medžiagų nustatymo gaires, mažai tikėtina, kad mefentriflukonazolas būtų žuvų endokrininę sistemą ardanti medžiaga, kadangi bandymo sąlygos buvo tinkamai taikomos. Todėl Komisija mano, kad mefentriflukonazolas neturi būti laikomas turinčiu endokrininės sistemos ardomųjų savybių;

                     (7)

                     2018 m. gruodžio 12 d. Komisija pateikė Augalų, gyvūnų, maisto ir pašarų nuolatiniam komitetui mefentriflukonazolo peržiūros ataskaitą, o 2019 m. sausio 25 d. – reglamento projektą, kuriuo nustatoma, kad mefentriflukonazolas yra patvirtinamas;

                     (8)

                     pareiškėjui buvo suteikta galimybė pateikti pastabų dėl peržiūros ataskaitos;

                     (9)

                     nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra šios veikliosios medžiagos, naudojamas pagal vieną ar kelias tipiškas paskirtis, visų pirma peržiūros ataskaitoje išnagrinėtas ir išsamiai aprašytas paskirtis;

                     (10)

                     todėl tikslinga mefentriflukonazolą patvirtinti;

                     (11)

                     tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma reikėtų paprašyti papildomos patvirtinamosios informacijos;

                     (12)

                     pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (5) priedas turėtų būti atitinkamai iš dalies pakeistas;

                     (13)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimas
            Pagal I priede nustatytas sąlygas patvirtinama tame priede nurodyta veiklioji medžiaga mefentriflukonazolas.

            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.

            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 27 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  EFSA (Europos maisto ir saugos tarnyba), 2018 m. Conclusion on the peer review of the pesticide risk assessment of the active substance BAS 750 F (mefentrifluconazole). EFSA Journal 2018;16(7):5379, 32 pp, https://doi.org/10.2903/j.efsa.2018.5379.

            (3)  2018 m. balandžio 19 d. Komisijos reglamentas (ES) 2018/605, kuriuo nustatomi moksliniai endokrininės sistemos ardomųjų savybių nustatymo kriterijai ir iš dalies keičiamas Reglamento (EB) Nr. 1107/2009 II priedas (OL L 101, 2018 4 20, p. 33).

            (4)  ECHA (European Chemicals Agency) and EFSA (European Food SAFEty Authority) with the technical support of the Joint Research Centre (JRC), Andersson N, Arena M, Auteri D, Barmaz S, Grignard E, Kienzler A, Lepper P, Lostia AM, Munn S, Parra Morte JM, Pellizzato F, Tarazona J, Terron A and Van der Linden S, 2018. Guidance for the identification of endocrine disruptors in the context of Regulations (ES) No 528/2012 and (EC) No 1107/2009. EFSA Journal 2018;16(6):5311, 135 pp. https://doi.org/10.2903/j.efsa.2018.5311. ECHA-18-G-01-EN.

            (5)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            I PRIEDAS

                        Bendrinis pavadinimas,
                        identifikacijos numeriai

                        IUPAC pavadinimas

                        Grynumas (1)

                        Patvirtinimo data

                        Patvirtinimo galiojimo termino pabaiga

                        Konkrečios nuostatos

                        Mefentriflukonazolas
                        CAS Nr. 1417782–03–6
                        CIPAC Nr. nesuteiktas

                        (2RS)-2-[4-(4-chlorfenoksi)-2-(trifluormetil)fenil]-1-(1H-1,2,4-triazol-1-il)propan-2-olis

                        ≥ 970 g/kg
                        Priemaiša N, N-dimetilformamidas techninėje medžiagoje turi neviršyti 0,5 g/kg.
                        Priemaiša toluenas techninėje medžiagoje turi neviršyti 1 g/kg.
                        Priemaiša 1,2,4-(1H)-triazolas techninėje medžiagoje turi neviršyti 1 g/kg.

                        2019 m. kovo 20 d.

                        2029 m. kovo 20 d.

                        Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į mefentriflukonazolo peržiūros ataskaitos išvadas, visų pirma į jos I ir II priedėlius.
                        Atlikdamos šį bendrą vertinimą valstybės narės ypatingą dėmesį skiria:

                                    —

                                    su šia medžiaga dirbančių asmenų saugai, užtikrindamos, kad naudojimo sąlygose būtų reikalavimas naudoti tinkamas asmens apsaugos priemones;

                                    —

                                    vandens organizmų apsaugai.

                              Naudojimo sąlygose prireikus nurodomos rizikos mažinimo priemonės, kaip antai buferinės zonos ir (arba) augmenijos juostos.
                        Pareiškėjas Komisijai, valstybėms narėms ir Tarnybai pateikia patvirtinamąją informaciją, susijusią su:

                                    1.

                                    technine pagamintos veikliosios medžiagos specifikacija (grindžiama komercinio masto produkcija) ir toksiškumo tyrimams naudotų medžiagų partijų atitiktimi patvirtintai techninei specifikacijai;

                                    2.

                                    vandens apdorojimo procesų poveikiu paviršiniame ir požeminiame vandenyje esančių liekanų pobūdžiui, kai paviršinis ar požeminis vanduo yra išgaunamas geriamajam vandeniui.

                              Pareiškėjas 1 punkte nurodytą informaciją pateikia iki 2020 m. kovo 20 d., o 2 punktą nurodytą informaciją – per dvejus metus nuo tada, kai Komisija paviešino rekomendacinį dokumentą dėl vandens apdorojimo procesų poveikio paviršiniame ir požeminiame vandenyje esančių liekanų pobūdžiui vertinimo.

               (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

            II PRIEDAS
            Įgyvendinimo reglamento (ES) Nr. 540/2011 priedo B dalis papildoma šiuo įrašu:

                           Įprastas pavadinimas,
                           identifikacijos numeriai

                           IUPAC pavadinimas

                           Grynumas (1)

                           Patvirtinimo data

                           Patvirtinimo galiojimo termino pabaiga

                           Konkrečios nuostatos

                           „132

                           Mefentriflukonazolas
                           CAS Nr. 1417782–03–6
                           CIPAC Nr. nesuteiktas

                           (2RS)-2-[4-(4-chlorfenoksi)-2-(trifluormetil)fenil]-1-(1H-1,2,4-triazol-1-il)propan-2-olis

                           ≥ 970 g/kg
                           Priemaiša N, N-dimetilformamidas techninėje medžiagoje turi neviršyti 0,5 g/kg.
                           Priemaiša toluenas techninėje medžiagoje turi neviršyti 1 g/kg.
                           Priemaiša 1,2,4-(1H)-triazolas techninėje medžiagoje turi neviršyti 1 g/kg.

                           2019 m. kovo 20 d.

                           2029 m. kovo 20 d.

                           Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į mefentriflukonazolo peržiūros ataskaitos išvadas, visų pirma į jos I ir II priedėlius.
                           Atlikdamos šį bendrą vertinimą valstybės narės ypatingą dėmesį skiria:

                                       —

                                       su šia medžiaga dirbančių asmenų saugai, užtikrindamos, kad naudojimo sąlygose būtų reikalavimas naudoti tinkamas asmens apsaugos priemones,

                                       —

                                       vandens organizmų apsaugai.

                                 Naudojimo sąlygose prireikus nurodomos rizikos mažinimo priemonės, kaip antai buferinės zonos ir (arba) augmenijos juostos.
                           Pareiškėjas Komisijai, valstybėms narėms ir Tarnybai pateikia patvirtinamąją informaciją, susijusią su:

                                       1.

                                       technine pagamintos veikliosios medžiagos specifikacija (grindžiama komercinio masto produkcija) ir toksiškumo tyrimams naudotų medžiagų partijų atitiktimi patvirtintai techninei specifikacijai;

                                       2.

                                       vandens apdorojimo procesų poveikiu paviršiniame ir požeminiame vandenyje esančių liekanų pobūdžiui, kai paviršinis ar požeminis vanduo yra išgaunamas geriamajam vandeniui.

                                 Pareiškėjas 1 punkte nurodytą informaciją pateikia iki 2020 m. kovo 20 d., o 2 punktą nurodytą informaciją – per dvejus metus nuo tada, kai Komisija paviešino rekomendacinį dokumentą dėl vandens apdorojimo procesų poveikio paviršiniame ir požeminiame vandenyje esančių liekanų pobūdžiui vertinimo.“

               (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.


title: 2019 m. kovo 7 d. Komisijos įgyvendinimo reglamentas (ES) 2019/370, kuriuo dėl Jungtinės Didžiosios Britanijos ir Šiaurės Airijos Karalystės išstojimo iš Sąjungos iš dalies keičiamas Reglamentas (EB) Nr. 1635/2006, nustatantis išsamias Tarybos reglamento (EEB) Nr. 737/90 taikymo taisykles (Tekstas svarbus EEE.)

text:
8.3.2019

                  LT

                  Europos Sąjungos oficialusis leidinys

                  L 68/1

         KOMISIJOS ĮGYVENDINIMO REGLAMENTAS (ES) 2019/370
         2019 m. kovo 7 d.
         kuriuo dėl Jungtinės Didžiosios Britanijos ir Šiaurės Airijos Karalystės išstojimo iš Sąjungos iš dalies keičiamas Reglamentas (EB) Nr. 1635/2006, nustatantis išsamias Tarybos reglamento (EEB) Nr. 737/90 taikymo taisykles
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2008 m. liepos 15 d. Tarybos reglamentą (EB) Nr. 733/2008 dėl reikalavimų, keliamų trečiųjų šalių kilmės žemės ūkio produktų importui po Černobylio atominės elektrinės avarijos (1), ypač į jo 4 straipsnį,
         kadangi:

                     (1)

                     2017 m. kovo 29 d. Jungtinė Didžiosios Britanijos ir Šiaurės Airijos Karalystė (toliau – Jungtinė Karalystė) pranešė apie savo ketinimą išstoti iš Sąjungos pagal Europos Sąjungos sutarties 50 straipsnį. Jei Europos Vadovų Taryba, susitarusi su Jungtine Karalyste, vieningai nenuspręs pratęsti termino, Sutartys Jungtinei Karalystei nustos galioti nuo susitarimo dėl išstojimo įsigaliojimo dienos arba, jei tokio susitarimo nebus, praėjus dvejiems metams po minėto pranešimo gavimo, t. y. nuo 2019 m. kovo 30 d. Tada Jungtinė Karalystė taps trečiąja šalimi;

                     (2)

                     Komisijos reglamentu (EB) Nr. 1635/2006 (2) nustatytos išsamios Tarybos reglamento (EEB) Nr. 737/90 dėl reikalavimų, keliamų trečiųjų šalių kilmės žemės ūkio produktų importui po Černobylio atominės elektrinės avarijos (3), taikymo taisyklės;

                     (3)

                     Reglamentas (EEB) Nr. 737/90 buvo keletą kartų iš dalies keičiamas, jis panaikintas Reglamentu (EB) Nr. 733/2008;

                     (4)

                     Reglamente (EB) Nr. 733/2008 nustatyti didžiausi leistini trečiųjų šalių kilmės žemės ūkio produktų radioaktyvumo lygiai. Jame taip pat nustatytas reikalavimas valstybėms narėms atlikti tokių žemės ūkio produktų patikrinimus prieš juos išleidžiant į laisvą apyvartą ir taip užtikrinti, kad tie produktai atitiktų tame reglamente nustatytą radioaktyvumo lygį;

                     (5)

                     Reglamente (EB) Nr. 1635/2006 reikalaujama, kad valstybės narės užtikrintų, jog nuo Černobylio avarijos nukentėjusių trečiųjų šalių kompetentingos institucijos išduotų eksporto sertifikatus, kuriais patvirtinama, kad produktai, prie kurių tie sertifikatai pridedami, atitinka Reglamente (EB) Nr. 733/2008 nustatytus didžiausius leistinus lygius. Tos trečiosios šalys išvardytos Reglamento (EB) Nr. 1635/2006 II priede;

                     (6)

                     per 1986 m. balandžio 26 d. įvykusią Černobylio atominės elektrinės avariją daugelyje trečiųjų šalių nusėdo radioaktyvusis cezis. Jis nusėdo ir kai kuriose Jungtinės Karalystės teritorijose. Kadangi cezio-137 pusėjimo trukmė yra maždaug 30 metų, tarša mažėja lėtai;

                     (7)

                     tam tikri žemės ūkio produktai, kurių kilmės šalis yra Jungtinė Karalystė ir kuriems padarė poveikį Černobylio avarija, vis dar gali būti užteršti radioaktyviuoju ceziu;

                     (8)

                     kai Sąjungos teisės aktai nebebus taikomi Jungtinei Karalystei ir jos teritorijoje, prieš leidžiant į Sąjungą įvežti žemės ūkio produktus, kurių kilmės šalis yra Jungtinė karalystė, reikės patikrinti jų radioaktyvumo lygį;

                     (9)

                     todėl Reglamento (EB) Nr. 1635/2006 II priedas turėtų būti iš dalies pakeistas – į jį turėtų būti įtraukta Jungtinė Karalystė;

                     (10)

                     dėl skubos, kurią nulėmė Jungtinės Karalystės išstojimo iš Europos Sąjungos aplinkybės, būtina sudaryti sąlygas nedelsiant taikyti šiame reglamente numatytas priemones. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną;

                     (11)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1635/2006 II priedas papildomas šiuo įrašu:

               „Jungtinė Didžiosios Britanijos ir Šiaurės Airijos Karalystė“.

            2 straipsnis
            Įsigaliojimas ir taikymo laikotarpis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
            Jis taikomas nuo kitos dienos po to, kai pagal Europos Sąjungos sutarties 50 straipsnio 3 dalį Sąjungos teisė nustoja galioti Jungtinei Karalystei ir jos teritorijoje.
            Tačiau šis reglamentas netaikomas nė vienu iš šių atvejų:

                        a)

                        jei iki tos dienos įsigalios pagal Europos Sąjungos sutarties 50 straipsnio 2 dalį su Jungtine Karalyste sudarytas susitarimas dėl išstojimo;

                        b)

                        jei bus priimtas sprendimas pratęsti Europos Sąjungos sutarties 50 straipsnio 3 dalyje nurodytą dvejų metų laikotarpį.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 7 d.

                  Komisijos vardu

                  Pirmininkas

               Jean-Claude JUNCKER

            (1)  OL L 201, 2008 7 30, p. 1.

            (2)  2006 m. lapkričio 6 d. Komisijos reglamentas (EB) Nr. 1635/2006, nustatantis išsamias Tarybos reglamento (EEB) Nr. 737/90 dėl reikalavimų, keliamų trečiųjų šalių kilmės žemės ūkio produktų importui po Černobylio atominės elektrinės avarijos, taikymo taisykles (OL L 306, 2006 11 7, p. 3).

            (3)  1990 m. kovo 22 d. Tarybos reglamentas (EEB) Nr. 737/90, dėl reikalavimų, keliamų trečiųjų šalių kilmės žemės ūkio produktų importui po Černobylio atominės elektrinės avarijos (OL L 82, 1990 3 29, p. 1).


title: 2019 m. kovo 26 d. Komisijos įgyvendinimo reglamentas (ES) 2019/506, kuriuo leidžiama pateikti rinkai D-ribozę kaip naują maisto produktą pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE.)

text:
27.3.2019

                  LT

                  Europos Sąjungos oficialusis leidinys

                  L 85/11

         KOMISIJOS ĮGYVENDINIMO REGLAMENTAS (ES) 2019/506
         2019 m. kovo 26 d.
         kuriuo leidžiama pateikti rinkai D-ribozę kaip naują maisto produktą pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad rinkai Sąjungoje galima pateikti tik leidžiamus naudoti ir į Sąjungos sąrašą įtrauktus naujus maisto produktus;

                     (2)

                     pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos leidžiamų naudoti naujų maisto produktų sąrašas;

                     (3)

                     pagal Reglamento (ES) 2015/2283 12 straipsnį Komisija turi priimti sprendimą dėl leidimo naudoti naują maisto produktą, jo pateikimo Sąjungos rinkai ir dėl Sąjungos sąrašo atnaujinimo;

                     (4)

                     2008 m. kovo 17 d. bendrovė „Bioenergy Life Science, Inc.“ (toliau – pareiškėjas) pateikė prašymą Jungtinės Karalystės kompetentingai institucijai leisti pateikti Sąjungos rinkai D-ribozę kaip naują sudedamąją maisto dalį pagal Europos Parlamento ir Tarybos reglamento (EB) Nr. 258/97 (3) 1 straipsnio 2 dalies d punktą. Paraiškoje prašoma leisti naudoti naują maisto produktą įvairiuose maisto produktuose, įskaitant specialiosios medicininės paskirties maisto produktus ir pakaitinį paros racioną svoriui kontroliuoti, taip pat maisto papilduose – tikslinė populiacija yra suaugusieji ir vyresni nei 14 metų paaugliai;

                     (5)

                     Jungtinės Karalystės kompetentinga institucija paprašė papildomos informacijos, kad būtų galima išspręsti su toksiškumo reprodukcijai tyrimu susijusius neaiškumus. 2013 m. lapkričio mėn. pareiškėjas Jungtinės Karalystės kompetentingai institucijai pateikė patikslintą dokumentų rinkinį;

                     (6)

                     pagal Reglamento (ES) 2015/2283 35 straipsnio 1 dalį paraiškos pateikti naują maisto produktą rinkai Sąjungoje, kurios buvo pateiktos valstybei narei pagal Reglamento (EB) Nr. 258/97 4 straipsnį ir dėl kurių galutinis sprendimas iki 2018 m. sausio 1 d. nepriimtas, laikomos paraiškomis, pateiktomis pagal Reglamentą (ES) 2015/2283;

                     (7)

                     paraiška leisti pateikti rinkai Sąjungoje D-ribozę kaip naują maisto produktą buvo pateikta valstybei narei pagal Reglamento (EB) Nr. 258/97 4 straipsnį, tačiau paraiška atitinka ir Reglamente (ES) 2015/2283 nustatytus reikalavimus;

                     (8)

                     2016 m. vasario 23 d. Jungtinės Karalystės kompetentinga institucija pateikė pirminio vertinimo ataskaitą. Toje ataskaitoje ji padarė išvadą, kad D-ribozė atitinka Reglamento (EB) Nr. 258/97 3 straipsnio 1 dalyje nustatytus naujų sudedamųjų maisto dalių kriterijus;

                     (9)

                     2016 m. gegužės 17 d. Komisija pirminio vertinimo ataskaitą persiuntė kitoms valstybėms narėms. Kitos valstybės narės per Reglamento (EB) Nr. 258/97 6 straipsnio 4 dalies pirmoje pastraipoje nustatytą 60 dienų laikotarpį pareiškė pagrįstų prieštaravimų visų pirma dėl to, kad nepakanka duomenų apie laisvosios D-ribozės kiekį, suvartojamą įprastai maitinantis, ir kad nėra ilgalaikių tyrimų, kuriuose analizuojamas didelių D-ribozės dozių poveikis ir nedidelė poveikio mažyliams riba;

                     (10)

                     atsižvelgdama į kitų valstybių narių pareikštus prieštaravimus, 2017 m. gegužės 19 d. Komisija pasikonsultavo su Europos maisto saugos tarnyba (toliau – Tarnyba), prašydama jos atlikti papildomą D-ribozės kaip naujos sudedamosios maisto dalies įvertinimą pagal Reglamentą (EB) Nr. 258/97;

                     (11)

                     kitoje paraiškoje, pateiktoje 2018 m. kovo 2 d., pareiškėjas pateikė Komisijai prašymą apsaugoti nuosavybinius duomenis, esančius keliuose tyrimuose, pateiktuose siekiant pagrįsti paraišką, konkrečiai, toksinio D-ribozės poveikio gemalui per virškinimo traktą/teratogeniškumo tyrime su žiurkėmis (4) ir D-ribozės poūmio (13 savaičių) toksiškumo per virškinimo traktą tyrime su žiurkėmis (5);

                     (12)

                     2018 m. balandžio 18 d. Tarnyba priėmė savo mokslinę nuomonę dėl D-ribozės kaip naujo maisto produkto („Scientific opinion on the safety of D-ribose as a novel food.“) (6). Ši nuomonė atitinka Reglamento (ES) 2015/2283 11 straipsnio reikalavimus;

                     (13)

                     Tarnyba savo nuomonėje nenustatė, kad D-ribozės naudojimas pagal numatomą paskirtį ir laikantis pareiškėjo pasiūlyto kiekio yra saugus, nes suvartojamas kiekis viršytų saugia laikomą dozę, t. y. 36 mg/kg kūno masės per parą. Tarnyba nustatė, kad vertinant D-ribozės saugą remtasi D-ribozės toksinio poveikio gemalui per virškinimo traktą/teratogeniškumo tyrimu su žiurkėmis ir D-ribozės poūmio (13 savaičių) toksiškumo per virškinimo traktą tyrimu su žiurkėmis. Todėl Tarnyba mano, kad be duomenų, gautų atlikus toksinio poveikio gemalui per virškinimo traktą/teratogeniškumo tyrimą su D-riboze su žiurkėmis ir poūmio toksiškumo per virškinimo traktą tyrimą su D-riboze su žiurkėmis (13 savaičių), nebūtų buvę įmanoma padaryti išvadų dėl D-saugos;

                     (14)

                     atsižvelgdamas į Tarnybos nuomonę, 2018 m. rugpjūčio 22 d. pareiškėjas pakeitė savo prašymą – išbraukė iš jo kai kurias siūlomas maisto kategorijas, įtrauktas į pradinę paraišką, ir sumažino didžiausią leidžiamą kiekį likusioms siūlomoms D-ribozės naudojimo paskirtims, kad būtų išspręsti su sauga susiję klausimai. Europos Komisijos prašymu 2018 m. rugsėjo 4 d. Tarnyba buvo paprašyta atlikti papildomą D-ribozės saugos vertinimą, atsižvelgiant į pareiškėjo pateiktus naujas siūlomas naudojimo paskirtis ir naudojimo kiekį. 2018 m. spalio 24 d. Tarnyba savo peržiūrėtoje nuomonėje dėl D-ribozės saugos (7) padarė išvadą, kad D-ribozė siūlomomis naujomis naudojimo sąlygomis yra saugi visiems vartotojams. Ši nuomonė atitinka Reglamento (ES) 2015/2283 11 straipsnio reikalavimus;

                     (15)

                     ši nuomonė yra pakankamas pagrindas nustatyti, kad D-ribozė, naudojama kaip javainių batonėlių, smulkių konditerijos kepinių, šokoladinių konditerijos gaminių, pieno gėrimų, gėrimų, skirtų intensyviam raumenų darbui, ypač tinkančių sportininkams, izotoninių ir energetinių gėrimų, pakaitinių maisto produktų svoriui kontroliuoti (gėrimai ir batonėliai), batonėlių, skirtų intensyviam raumenų darbui, ypač tinkančių sportininkams, konditerijos gaminių, arbatos ir užpilų sudedamoji dalis pagal siūlomą paskirtį ir laikantis pasiūlyto kiekio, atitinka Reglamento (ES) 2015/2283 12 straipsnio 1 dalį;

                     (16)

                     remdamasi Tarnybos nuomone, Komisija paprašė pareiškėjo labiau patikslinti pateiktą pagrindimą dėl nuosavybės teisių į tyrimus reikalavimo ir patikslinti išimtinės teisės panaudoti tuos tyrimus reikalavimą, kaip nurodyta Reglamento (ES) 2015/2283 26 straipsnio 2 dalies a ir b punktuose;

                     (17)

                     pareiškėjas taip pat pareiškė, kad paraiškos pateikimo metu jam pagal nacionalinę teisę priklausė tyrimų nuosavybės teisė ir išimtinė teisė jais remtis, todėl trečiosios šalys negalėjo teisėtai gauti tyrimų ar jais naudotis. Komisija įvertino visą pareiškėjo pateiktą informaciją ir padarė išvadą, kad pareiškėjas pateikė pakankamą pagrindimą, kad įvykdė Reglamento (ES) 2015/2283 26 straipsnio 2 dalyje nustatytus reikalavimus;

                     (18)

                     todėl, kaip nustatyta Reglamento (ES) 2015/2283 26 straipsnio 2 dalyje, pareiškėjo duomenų rinkinyje pateikto D-ribozės toksinio poveikio gemalui per virškinimo traktą/teratogeniškumo tyrimo su žiurkėmis ir D-ribozės poūmio (13 savaičių) toksiškumo per virškinimo traktą tyrimo su žiurkėmis, be kurių Tarnyba nebūtų galėjusi įvertinti D-ribozės, Tarnyba neturėtų naudoti paskesnių pareiškėjų naudai penkerius metus nuo šio reglamento įsigaliojimo dienos. Todėl D-ribozę pateikti rinkai Sąjungoje šiuo reglamentu turėtų būti penkerius metus leidžiama tik pareiškėjui;

                     (19)

                     tačiau leidimas tik pareiškėjui pateikti rinkai šį naują maisto produktą ir tik pareiškėjui naudoti pareiškėjo duomenų rinkinyje pateiktą nuorodą į D-ribozės toksinio poveikio gemalui per virškinimo traktą/teratogeniškumo tyrimą su žiurkėmis ir D-ribozės poūmio (13 savaičių) toksiškumo per virškinimo traktą tyrimą su žiurkėmis neužkerta kelio kitiems pareiškėjams teikti paraišką leisti pateikti rinkai tą pačią naują sudedamąją maisto dalį, jei jų paraiška yra pagrįsta teisėtai gauta informacija, kuria pagrindžiamas leidimas pagal šį reglamentą;

                     (20)

                     leidžiamoji paros dozė maiste, kuriame yra D-ribozės, jei tas maistas vartojamas kartu su maisto papildais, kuriuose yra D-ribozės, neturėtų būti viršijama. Todėl apie tai būtina informuoti vartotojus naudojant tinkamą etiketę;

                     (21)

                     todėl Reglamento (ES) 2017/2470 priedas turėtų būti atitinkamai iš dalies pakeistas;

                     (22)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   D-ribozė, nurodyta šio reglamento priede, įtraukiama į Sąjungos leidžiamų naudoti naujų maisto produktų sąrašą, nustatytą Įgyvendinimo reglamentu (ES) 2017/2470.

               2.   Penkerius metus nuo šio reglamento įsigaliojimo tik pirminiam pareiškėjui:

                           bendrovei „Bioenergy Life Science, Inc.“

                           Adresas: 13840 Johnson St. NE, Minneapolis, Minnesota, 55304, JAV;

                     leidžiama pateikti rinkai Sąjungoje 1 dalyje nurodytą naują maisto produktą, nebent paskesni pareiškėjai gautų leidimą dėl to paties naujo maisto produkto, nesiremdami pagal šio reglamento 2 straipsnį apsaugotais duomenimis, arba jei gautų „Bioenergy Life Science, Inc.“ sutikimą.

               3.   Į pirmoje dalyje nurodyto Sąjungos sąrašo įrašą turi būti įtrauktos šio reglamento priede nustatytos naudojimo sąlygos ir ženklinimo reikalavimai.

            2 straipsnis
            Paraiškos dokumentų rinkinyje pateikti tyrimai, kuriais remdamasi Tarnyba įvertino 1 straipsnyje nurodytą naują maisto produktą ir kuriuos pareiškėjas laiko atitinkančiais Reglamento (ES) 2015/2283 26 straipsnio 2 dalyje nustatytus reikalavimus, negali būti naudojami paskesnių pareiškėjų naudai penkerius metus nuo šio reglamento įsigaliojimo dienos be „Bioenergy Life Science, Inc.“ sutikimo.

            3 straipsnis
            Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.

            4 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 26 d.

                  Komisijos vardu

                  Pirmininkas

               Jean-Claude JUNCKER

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

            (4)  TNO report V2657 for Bioenergy Life Science, Inc., December 2005 (unpublished).

            (5)  TNO report V99.115 for Bioenergy Life Science, Inc., December 2005 (unpublished).

            (6)  EFSA Journal 2018; 16(5):5265.

            (7)  EFSA Journal 2018; 16(12):5485.

            PRIEDAS
            Įgyvendinimo reglamento (ES) 2017/2470 priedas iš dalies keičiamas taip:

                        1)

                        1 lentelėje „Leidžiami naudoti nauji maisto produktai“ įterpiama ši paskutinė skiltis:
                        „Duomenų apsauga“;

                        2)

                        1 lentelėje („Leidžiami naudoti nauji maisto produktai“) abėcėlės tvarka įterpiamas šis įrašas:

                                    Leidžiami naudoti nauji maisto produktai

                                    Naujo maisto produkto naudojimo sąlygos

                                    Papildomi specialieji ženklinimo reikalavimai

                                    Kiti reikalavimai

                                    Duomenų apsauga

                                    „D-ribozė

                                       Nurodyta maisto produktų kategorija

                                       Didžiausias leidžiamas kiekis

                                    Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „D-ribozė“.
                                    Maisto produktų, kurių sudėtyje yra D-ribozės, etiketėje turi būti nurodyta, kad maisto produktai neturėtų būti vartojami, jei tą pačią dieną vartojami maisto papildai, kurių sudėtyje yra D-ribozės.

                                    Leidimas naudoti suteiktas 2019 m. balandžio 16 d. Įtraukimas grindžiamas nuosavybiniais moksliniais įrodymais ir moksliniais duomenimis, apsaugotais pagal Reglamento (ES) 2015/2283 26 straipsnį.
                                    Pareiškėjas: „Bioenergy Life Science, Inc.“, 13840 Johnson St. NE, Minneapolis, Minnesota, 55304, JAV. Duomenų apsaugos laikotarpiu pateikti rinkai Sąjungoje naują maisto produktą D-ribozę leidžiama tik „Bioenergy Life Science, Inc.“, nebent paskesni pareiškėjai gautų leidimą dėl šio naujo maisto produkto, nesiremdami nuosavybiniais moksliniais įrodymais ir moksliniais duomenimis, apsaugotais pagal Reglamento (ES) 2015/2283 26 straipsnį, arba gautų „Bioenergy Life Science, Inc.“ sutikimą.
                                    Duomenų apsaugos pabaigos data: 2024 m. balandžio 16 d.“

                                    Javainių batonėliai

                                    0,20 g/100 g

                                    Smulkūs konditerijos kepiniai

                                    0,31 g/100 g

                                    Šokoladiniai konditerijos gaminiai (išskyrus šokoladinius batonėlius)

                                    0,17 g/100 g

                                    Pieno gėrimai (išskyrus salyklinius gėrimus ir pieno kokteilius)

                                    0,08 g/100 g

                                    Gėrimai, skirti intensyviam raumenų darbui, ypač tinkantys sportininkams, izotoniniai ir energetiniai gėrimai

                                    0,80 g/100 g

                                    Batonėliai, skirti intensyviam raumenų darbui, ypač tinkantys sportininkams

                                    3,3 g/100 g

                                    Pakaitiniai maisto produktai svoriui kontroliuoti (geriami)“

                                    0,13 g/100 g

                                    Pakaitiniai maisto produktai svoriui kontroliuoti (batonėliai)

                                    3,30 g/100 g

                                    Konditerijos gaminiai

                                    0,20 g/100 g

                                    Arbata ir žolelių užpilai (miltelių pavidalo, kuriuos prieš vartojant reikia paruošti)

                                    0,23 g/100 g

                        3)

                        į 2 lentelę „Specifikacijos“ abėcėlės tvarka įterpiamas šis įrašas:

                                    Leidžiami naudoti nauji maisto produktai

                                    Specifikacijos

                                    „D-ribozė

                                       Aprašymas

                                    D-ribozė yra aldopentozės monosacharidas, gaunamas fermentacijos būdu naudojant transketolazės stokojančią Bacillus subtilis padermę.
                                    Cheminė formulė C5H10O5

                                    CAS Nr. 50–69–1
                                    Molekulinė masė 150,13 Da

                                       Charakteristikos/sudėtis

                                    Išvaizda: Sausos, dulkingos tekstūros, nuo baltos iki gelsvos spalvos
                                    Savitasis sukimas [α]D
                                       25: – 19,0° + – 21,0°
                                    D-ribozės grynumas (% sausosios medžiagos):
                                    -HPLC/RI (*1) Metodas 98,0–102,0 %
                                    Peleningumas: < 0,2 %
                                    Nuodžiūvis (drėgnis): < 0,5 %
                                    Tirpalo skaidrumas: ≥ 95 % pralaidumas

                                       Sunkieji metalai

                                    Švinas: ≤ 0,1 mg/kg
                                    Arsenas: ≤ 0,1 mg/kg
                                    Kadmis: ≤ 0,1 mg/kg
                                    Gyvsidabris: ≤ 0,1 mg/kg

                                       Mikrobiologiniai kriterijai

                                    Bendras gyvų organizmų skaičius: ≤ 100 KSV (*2)/g
                                    Mielės: ≤ 100 KSV/g
                                    Pelėsiai: ≤ 100 KSV/g
                                    Koliforminės bakterijos: ≤ 10 KSV/g

                                       Salmonella sp.: nėra/25 g

               (*1)  HPLC/RI: didelio efektyvumo skysčių chromatografijos metodas naudojant lūžio rodiklio detektorių.

               (*2)  KSV: koloniją sudarantis vienetas“


title: 2019 m. kovo 26 d. Komisijos įgyvendinimo reglamentas (ES) 2019/507, kuriuo 297-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis

text:
27.3.2019

                  LT

                  Europos Sąjungos oficialusis leidinys

                  L 85/16

         KOMISIJOS ĮGYVENDINIMO REGLAMENTAS (ES) 2019/507
         2019 m. kovo 26 d.
         kuriuo 297-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gegužės 27 d. Tarybos reglamentą (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis (1), ypač į jo 7 straipsnio 1 dalies a punktą ir 7a straipsnio 1 dalį,
         kadangi:

                     (1)

                     Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

                     (2)

                     2019 m. kovo 22 d. Jungtinių Tautų Saugumo Tarybos Sankcijų komitetas nusprendė į asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašą įtraukti vieną įrašą. Todėl Reglamento (EB) Nr. 881/2002 I priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 881/2002 I priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 26 d.

                  Komisijos vardu

                  Pirmininko pavedimu

                  Užsienio politikos priemonių tarnybos vadovas

            (1)  OL L 139, 2002 5 29, p. 9.

            PRIEDAS
            Reglamento (EB) Nr. 881/2002 I priedo antraštinė dalis „Juridiniai asmenys, grupės ir organizacijos“ papildoma šiuo įrašu:

               „Tariq Gidar Group (TGG) (alias: a) Tehrik-e-Taliban-Tariq Gidar Group, b) TTP-Tariq Gidar Group, c) Tehreek-i-Taliban Pakistan Geedar Group, d) TTP Geedar Group, e) Tariq Geedar Group, f) Commander Tariq Afridi Group, g) Tariq Afridi Group, h) Tariq Gidar Afridi Group, i) The Asian Tigers). Adresas: Afganistano ir Pakistano pasienio teritorija. Kita informacija: nuo Tehrik-e Taliban Pakistan (TTP) atskilusi grupė. Grupė susiformavo Darra Adam Khel, federacijos principu valdomoje genčių srityje (FATA) Pakistane 2007 m. Įtraukimo į sąrašą pagal 7d straipsnio 2 dalies i punktą data: 2019 3 22.“